شیفالی جریوالا

شیفالی جری والا (؛ 15 دسمبر 1982ء – 27 جون 2025ء) بھارتی ماڈل اور اداکارہ تھیں جو متعدد ہندی میوزک ویڈیو، رئیلیٹی شو اور فلموں میں نظر آئیں۔ وہ 2002ء کے مقبول میوزک ویڈیو  میں اپنی اداکاری کے باعث مشہور ہوئیں۔ انھوں نے شوہر پراگ تیاگی کے ساتھ نچ بلیے 5 اور نچ بلیے 7 جیسے ڈانس رئیلیٹی شو میں بھی شرکت کی۔ 2019ء میں وہ بگ باس 13 کا بھی حصہ بنیں۔ 2018ء میں انھوں نے ویب سیریز  میں مرکزی کردار ادا کیا جس میں ان کے مدِ مقابل شریاس تلپڑے تھے، یہ ویب سیریز آلٹ بالاجی پر نشر ہوئی۔

 ابتدائی زندگی 
شیفالی 15 دسمبر 1982 کو احمد آباد، گجرات، بھارت میں پیدا ہوئیں۔

 نجی زندگی 
شیفالی نے 2004ء میں میت بردرز کے موسیقار ہرمیت سنگھ سے شادی کی تھی تاہم یہ رشتہ 2009ء میں شیفالی کی طرف سے قانونی شکایات کے بعد طلاق پر منتج ہوا۔ بعد ازاں اگست 2014ء میں انھوں نے اداکار پراگ تیاگی سے شادی کر لی۔ وہ کمپیوٹر ایپلی کیشنز میں گریجویٹ تھیں۔

انھوں نے ای ٹائمز ٹی وی کو ایک انٹرویو میں بتایا تھا کہ انھیں پہلی بار مرگی کا دورہ 15 سال کی عمر میں پڑا تھا جس کا تعلق دباؤ اور ذہنی تناؤ سے تھا لیکن بعد ازاں ورزش کے ذریعے انھوں نے نہ صرف دوروں پر قابو پایا بلکہ تناؤ (ڈپریشن) سے بھی لڑنے کی کوشش کی۔

 فنی سفر 
شیفالی 2002ء میں میوزک ویڈیو کانٹا لگا میں جلوہ گر ہو کر شہرت حاصل کی۔ اس کے بعد انھوں نے فلموں، ویڈیو اور ویب سیریز میں بھی کام کیا۔
 وفات 
شیفالی جری والا کا انتقال 27 جون 2025ء کی شب ایقاف القلب کے باعث ہوا۔

 حوالہ جات 

زمرہ:احمد آباد کی اداکارائیں
زمرہ:اکیسویں صدی کی بھارتی اداکارائیں
زمرہ:بھارتی رقاصائیں
زمرہ:بھارتی فلمی اداکارائیں
زمرہ:حالیہ وفیات
زمرہ:گجرات (بھارت) کے رقاص
زمرہ:گجراتی سنیما کی اداکارائیں
زمرہ:مرگی کے مرض میں مبتلا شخصیات
زمرہ:ہندی سنیما کی اداکارائیں
زمرہ:1982ء کی پیدائشیں
زمرہ:2025ء کی وفیات

زمرہ:کنڑا سنیما کی اداکارائیں
زمرہ:گجراتی اداکارائیں